Nagisa Ōshima
Nagisa Ōshima (, 31. maaliskuuta 1932 Kioto – 15. tammikuuta 2013) oli japanilainen elokuvaohjaaja ja -käsikirjoittaja. Ōshiman kuuluisin elokuva on "Aistien valtakunta" (1976), jonka suorasukainen seksi oli liikaa useimpien maiden elokuvasensoreille. Ōshiman elokuville on tyypillistä kriittinen suhtautuminen Japanin yhteiskunnan perinteisiin ja seremonioihin.
Tokugawa Nariaki
Tokugawa Nariaki (, 4. huhtikuuta 1800 Tokio, Japani – 29. syyskuuta 1860 Mito, Hitachin provinssi) oli japanilaisen Miton hanin yhdeksäs daimio. Hän oli myös Japanin viimeisen Tokugawa-shōgunin, Tokugawa Yoshinobun isä. Nariaki kannatti keisarin vallan palauttamista ja ulkomaalaisten oppien hyödyntämistä japanilaisessa yhteiskunnassa. Samalla hän kuitenkin halusi pitää ulkomaalaiset poissa Japanista.